白马篇
曹植
魏晋
白马饰金羁,连翩西北驰。借问谁家子,幽并游侠儿。少小去乡邑,扬声沙漠垂。宿昔秉良弓,楛矢何参差。控弦破左的,右发摧月支。仰手接飞猱,俯身散马蹄。狡捷过猴猿,勇剽若豹螭。边城多警急,虏骑数迁移。羽檄从北来,厉马登高堤。长驱蹈匈奴,左顾凌鲜卑。弃身锋刃端,性命安可怀?父母且不顾,何言子与妻!名编壮士籍,不得中顾私。捐躯赴国难,视死忽如归!
白马篇
曹植
魏晋
白马饰金羁,连翩西北驰。借问谁家子,幽并游侠儿。少小去乡邑,扬声沙漠垂。宿昔秉良弓,楛矢何参差。控弦破左的,右发摧月支。仰手接飞猱,俯身散马蹄。狡捷过猴猿,勇剽若豹螭。边城多警急,虏骑数迁移。羽檄从北来,厉马登高堤。长驱蹈匈奴,左顾凌鲜卑。弃身锋刃端,性命安可怀?父母且不顾,何言子与妻!名编壮士籍,不得中顾私。捐躯赴国难,视死忽如归!
别山诗
皎然
唐
山翁亦好禅,借我风溪树。
采药多近峰,汲泉有春渡。
幽僧时相偶,仙子或与晤。
自许战胜心,弥高独游步。
如何区中事,夺我林栖趣。
辞山下复上,恋石行仍顾。
宿昔情或乖,庶几迹无误。
松声莫相诮,此心冥去住。
积雪未晴正旦朝贺大庆殿口号八章
程公许
宋
凝旒忧顾念三边,诏撤鳌山罢秩筵。
天眷仁明宜悔祸,眼看千里息烽烟。
在永嘉作
刘基
明
高屋集飞雨,萧条生早寒。
我来复几时,明月缺已团。
浮云蔽青天,山川杳漫漫。
狐狸啸悲风,鲸鲵喷重澜。
孤雁号南飞,音声凄以酸。
顾瞻望桑梓,慷慨起长叹。
愿欲凌风翔,惜哉无羽翰。
中夜百感生,展转不遑安。
枯荷响西池,槁叶鸣林端。
寥寥天宇空,冉冉时节阑。
举俗爱文身,谁识章甫冠。
河流未到海,平陆皆惊湍。
旗帜满山泽,呜呼行路难。
入都一年科舍馆五午宴了后得杨园宁屋僻远市
程公许
宋
渎江万里来,武林一年客。
飘摇无定棲,一一得安宅。
委共远尘嚣,八窗耿虚白。
冰曹省造请,公退味禅寂。
乃者赤熛怒,横为闾井厄。
羁贫幸我贳,安坐有惭色。
侯门意睥睨,府檄加峻迫。
他皇补衣被,包裹到书册。
曲台许借居,虚堂暂休